CELEX: 62013CA0213
Language: fi
Date: 2014-07-10 00:00:00
Title: Asia C-213/13: Unionin tuomioistuimen tuomio (toinen jaosto) 10.7.2014 (Consiglio di Staton (Italia) esittämä ennakkoratkaisupyyntö) – Impresa Pizzarotti & C. Spa v. Comune di Bari, Giunta comunale di Bari ja Consiglio comunale di Bari (Ennakkoratkaisupyyntö — Julkiset rakennusurakat — Direktiivi 93/37/ETY — Vielä rakentamattomien rakennusten vuokraamista koskeva sitoumus — Kansallinen tuomioistuinratkaisu, jolla on oikeusvoima — Oikeusvoiman periaatteen soveltamisala tapauksessa, jossa tilanne on unionin oikeuden vastainen)

15.9.2014   
            
            
               FI
            
            
               Euroopan unionin virallinen lehti
            
            
               C 315/14
            
         Unionin tuomioistuimen tuomio (toinen jaosto) 10.7.2014 (Consiglio di Staton (Italia) esittämä ennakkoratkaisupyyntö) – Impresa Pizzarotti & C. Spa v. Comune di Bari, Giunta comunale di Bari ja Consiglio comunale di Bari
   (Asia C-213/13) (1)
   
   ((Ennakkoratkaisupyyntö - Julkiset rakennusurakat - Direktiivi 93/37/ETY - Vielä rakentamattomien rakennusten vuokraamista koskeva sitoumus - Kansallinen tuomioistuinratkaisu, jolla on oikeusvoima - Oikeusvoiman periaatteen soveltamisala tapauksessa, jossa tilanne on unionin oikeuden vastainen))
   2014/C 315/20
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Kantaja: Impresa Pizzarotti & C. Spa
   
      Vastaajat: Comune di Bari, Giunta comunale di Bari ja Consiglio comunale di Bari
   
      Muut osapuolet: Complesso Residenziale Bari 2 Srl, Commissione di manutenzione della Corte d’appello di Bari, Giuseppe Albenzio täytäntöönpanosta vastaavana virkamiehenä (commissario ad acta), Ministero della Giustizia ja Regione Puglia
   
      Tuomiolauselma
   
   
               1)
            
            
               Julkisia rakennusurakoita koskevien sopimusten tekomenettelyjen yhteensovittamisesta 14.6.1993 annetun neuvoston direktiivin 93/37/ETY 1 artiklan alakohtaa on tulkittava siten, että sopimus, jonka pääasiallisena kohteena on hankintaviranomaisen ilmaisemia vaatimuksia vastaavan kohteen toteuttaminen, on julkinen rakennusurakka eikä siten kuulu julkisia palveluhankintoja koskevien sopimusten tekomenettelyjen yhteensovittamisesta 18.6.1992 annetun neuvoston direktiivin 92/50/ETY 1 artiklan a alakohdan iii alakohdassa tarkoitetun poikkeuksen alaan, vaikka se sisältää kyseisen kohteen vuokraamista koskevan sitoumuksen.
            
         
               2)
            
            
               Ennakkoratkaisua pyytäneen tuomioistuimen kaltaisen kansallisen tuomioistuimen, joka on ratkaissut asian viimeisenä oikeusasteena ilman, että unionin tuomioistuimelta olisi pyydetty SEUT 267 artiklan mukaista ennakkoratkaisua ennen sitä, pitää – siinä määrin kuin sovellettavat kansalliset menettelysäännöt sen sallivat – joko täydentää oikeusvoimaista ratkaisuaan, joka on johtanut julkisia rakennusurakoita koskevan unionin lainsäädännön vastaiseen tilanteeseen, tai kumota kyseinen ratkaisu ottaakseen huomioon unionin tuomioistuimen kyseisestä lainsäädännöstä jälkeenpäin tekemän tulkinnan.
            
         
      (1)  EUVL C 207, 20.7.2013.